Kommissionens forordning (EF) nr. 428/2003

af 12. februar 2003

om fastlæggelse af metoden for tildeling af yderligere mængder, der følger af kontingentforøgelsen i henhold til Rådets forordning (EF) nr. 427/2003 af Fællesskabets kvantitative kontingenter for 2002 og 2003 for visse varer med oprindelse i Folkerepublikken Kina

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter(1), senest ændret ved forordning (EF) nr. 138/96(2), særlig artikel 9 og 13,

under henvisning til Kommissionens forordning (EF) nr. 1394/2001 af 9. juli 2001 om nærmere bestemmelser om forvaltningen af de kvantitative kontingenter, der gælder i 2002 for visse varer med oprindelse i Folkerepublikken Kina(3),

under henvisning til Kommissionens forordning (EF) nr. 1498/2002 af 21. august 2002 om nærmere bestemmelser om forvaltningen af de kvantitative kontingenter, der gælder i 2003 for visse varer med oprindelse i Folkerepublikken Kina(4), og

ud fra følgende betragtninger:

(1) Ved forordning (EF) nr. 1995/2001(5) fastlagde Kommissionen de mængder, som tillægges importørerne af de kvantitative kontingenter, der gælder for 2002 for visse varer med oprindelse i Folkerepublikken Kina.

(2) Ved forordning (EF) nr. 2077/2002(6) fastlagde Kommissionen de mængder, som tillægges importørerne af de kvantitative kontingenter, der gælder for 2003 for visse varer med oprindelse i Folkerepublikken Kina.

(3) Artikel 21, stk. 1, i Rådets forordning (EF) nr. 427/2003 af 3. marts 2003 om ændring af Rådets forordning (EF) nr. 519/94 om den fælles ordning for indførsel fra visse tredjelande(7) fastsætter, at fremgangsmåden for tildeling af yderligere mængder for 2002 og 2003 som følge af kontingentforhøjelsen i henhold til bilag II til samme forordning samt perioden for deres udnyttelse fastlægges af Kommissionen.

(4) Der bør derfor fastlægges enkle administrative procedurer, efter hvilke fællesskabsimportører kan indføre de yderligere mængder, der følger af forordning (EF) nr. 427/2003.

(5) De i denne forordning fastsatte foranstaltninger er i overensstemmelse med udtalelse fra det udvalg for kontingentforvaltning, som er nedsat ved artikel 22 i forordning (EF) nr. 520/94 -

UDSTEDT FØLGENDE FORORDNING:

Artikel 1

Importører, der var indehavere af indførselstilladelser for 2002 udstedt i henhold til forordning (EF) nr. 1995/2001 for varer, der henhører under HS/KN-kode ex 6402 99, ex 6403 91, ex 6403 99, ex 6404 11 og 6404 19 10, har ret til at indføre en yderligere mængde på 10,25 % ud over den mængde, der er angivet i indførselstilladelserne. Importører, der var indehavere af indførselstilladelser for 2002 udstedt i henhold til forordning (EF) nr. 1995/2001 for varer, der henhører under HS/KN-kode 6403 51 og 6403 59, har ret til at indføre en yderligere mængde på 15,5 % ud over den mængde, der er angivet i indførselstilladelserne. Importører, der var indehavere af indførselstilladelser for 2002 udstedt i henhold til forordning (EF) nr. 1995/2001 for varer, der henhører under HS/KN-kode 6911 10 og 6912 00, har ret til at indføre en yderligere mængde på 32,25 % ud over den mængde, der er angivet i indførselstilladelserne.

Artikel 2

Den kompetente myndighed udsteder en tillægstilladelse for de yderligere mængder, der er omhandlet i artikel 1.

Tillægstilladelsen er gyldig indtil den 31. december 2003 og udstedes vederlagsfrit og certificeres af den kompetente myndighed.

Artikel 3

Importører, der er indehavere af indførselstilladelser for 2003 udstedt i henhold til forordning (EF) nr. 2077/2002 for varer, der henhører under HS/KN-kode ex 6402 99, ex 6403 91, ex 6403 99, ex 6404 11 og 6404 19 10, har ret til at indføre en yderligere mængde på 21,28 % ud over den mængde, der er angivet i indførselstilladelserne. Importører, der er indehavere af indførselstilladelser for 2003 udstedt i henhold til forordning (EF) nr. 2077/2002 for varer, der henhører under HS/KN-kode 6403 51 og 6403 59, har ret til at indføre en yderligere mængde på 32,83 % ud over den mængde, der er angivet i indførselstilladelserne. Importører, der er indehavere af indførselstilladelser for 2003 udstedt i henhold til forordning (EF) nr. 2077/2002 for varer, der henhører under HS/KN-kode 6911 10 og 6912 00, har ret til at indføre en yderligere mængde på 52,09 % ud over den mængde, der er angivet i indførselstilladelserne.

Artikel 4

Med henblik på artikel 3

- fremlægger indehaveren sin indførselstilladelse for den kompetente myndighed, der har udstedt den. Den kompetente myndighed påfører tilladelserne en reference med angivelse af, at den yderligere mængde er tildelt indehaverne af tilladelsen

- eller fremlægger indehaveren af indførselstilladelsen sin indførselstilladelse for den kompetente myndighed, der har udstedt den, og den kompetente myndighed annullerer tilladelsen og udsteder en ny. De mængder, der angives i den nye tilladelse, vil i så fald omfatte de annullerede mængder forhøjet med den yderligere mængde i henhold til artikel 3. De varer, der allerede er overgået til fri omsætning, vil blive fratrukket

- eller udsteder den kompetente myndighed en tillægstilladelse for de yderligere mængder, der er omhandlet i artikel 3.

Påførelsen af referencen til den eksisterende tilladelse og udstedelsen af nye tilladelser sker vederlagsfrit og certificeres af den kompetente myndighed.

Artikel 5

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. februar 2003.

På Kommissionens vegne

Pascal Lamy

Medlem af Kommissionen

(1) EFT L 66 af 10.3.1994, s. 1.

(2) EFT L 21 af 27.1.1996, s. 6.

(3) EFT L 187 af 10.7.2001, s. 31.

(4) EFT L 225 af 22.8.2002, s. 15.

(5) EFT L 271 af 12.10.2001, s. 18.

(6) EFT L 319 af 23.11.2002, s. 12.

(7) Se side 1 i denne EUT.